  Майя Бывальцева Удмуртиысь Кун Кенеш кивалтэтлы ӵектоз вылӥ технологиосъя эмъюрттэт сётны 40 миллион манет висъяны. Сыӵе пуктэт кутэмын 10-тӥ южтолэзе тазалыкез утёнъя, демографи но семья политикая ялан ужась ӧрилэн кнешоназ. Ужпумъя ивортон лэсьтӥз элькунысь тазалыкез утенъя министрлэн воштӥсез Татьяна Дёмина. Вераськон мынэ хирургиын лазер технологиосты кутон сярысь. Министрлэн воштӥсез верамъя, соос пӧртэм пыктосъёсты, ӝушысь но сюлысь яраосты, вир но вир сӧзнэт, суй-пыд висёнъёсты эмъянын пайдалыко луэмзэс возьматӥзы ни. Сыӵе амалъёсты кутыны луэ кардиостимулятор нуллӥсьёсты эмъяку но. Лазер тӥрлыкез уже кутыса, адями эмъяськонниын ӧжытгес кылле, ӝоггес ужаны дась луэ. Со сяна, вурысъёс но ичигес кылё. «Лазерен ужан амалъёсты кутон элькунамы мынэ ни. Вань соосын ужаны быгатӥсь ӧнерчиос но. Эмъяськонниосын лазер тӥрлыкез эскерон ортчытэмын ни. Солы йылпумъянъёсъя, эмчиос верало, сыӵе тӥрлык кулэ шуыса, солэн бадӟым пайдаез», — вераз Дёмина. Ужбергатонлэсь но табыш ваись мукет ужъёслэсь поттэм коньдонэн эмъяськонниосты лазер тӥрлык басьтыны лэзёзы. Депутаъёс та ӵектонлы но дурбасьтэмзэс веразы. Тегъёс: Тазалык Удмуртия Тазалыкезутёнъяминистерство КунКенеш  